Lav et referat af nedenstående tekst:

Tekst:
Det er blevet mere populært at campere siden coronaepidemien ramte. I hvert fald er antallet af autocampere i Danmark steget markant de seneste tre år. Den samlede bestand er steget med 17,5 procent siden 2019. Og det er særligt de nye vogne, der hitter. I løbet af de tre år er antallet af nyregistrerede autocampere steget med hele 122 procent. Måske netop derfor er årets campingmesse i Aalborg større end nogensinde før. Et stort marked for nye campister Siden 2000 har AKKC gennemført campingmesser hver andet år.  I år er der 75 spændende udstillere. Blandt gæsterne til messen, der varer hele weekenden, er ægteparret Søren og Gitte Jespersen. De har haft campingvogn i halvandet år og er kommet for at se, hvad der er af muligheder for at udvide udstyret. - Vi er bare kommet for at se, hvad der er. Som ny campist er der et helt marked for, hvad man kan få, forklarer Gitte Jespersen. Og selvom der er mange nye flotte campingvogne, så er der altså ikke lige nogen som frister. - Nej, vi skal ikke have en ny. Vi har gulvvarme i campingvognen. Det er så rart, når vi vågner om morgenen, siger Søren Jespersen.

Referat:
Den årlige campingmesse er i gang, og noget tyder på, at den bliver velbesøgt. De seneste år er langt flere danskere blevet ejere af en autocamper.